**Nemuritorul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nemuritorul

I-a tot jenat prezența ta

în viața lor, în lumea lor,

că ești așa strălucitor,

ei nu s-au putut împăca!

Cu fiecare al tău vers,

tu îi umbreai, pe fiecare,

că scrisul lor, fără valoare,

li se părea atât de șters!

Și-atunci, la apus de soare,

ca-n ontologica baladă,

s-au adunat cu toți la sfadă

plănuind să te omoare!

Nu ca în mitul din străbuni,

care-ndulcea durerea mumii,

ci te-au ascuns de ochii lumii,

la spitalul de nebuni!

La minte, ei nu au fost teferi,

că tu, tânăr cu părul nins,

aripile ți-ai întins

și ai zburat între luceferi!

Iar muza, dulcea ta zeiță,

nici nu a venit să-ți spună

nemernicia cea nebună,

tu, n-ai avut o mioriță!

Dar, cu tot complotul lor,

tot tu ai fost cel câștigat,

căci, prin versu-ți minunat,

ești de fapt, nemuritor!